"Kindlameelne Argenia" järgib oma aja parimaid traditsioone: siit võib leida rohkesti allegooriat, "kõrge" ja "madala" paari (kuninglik armastajapaar ning koomiline teenijapaar), loo kõrghetkeks on barokkooperites armastatud lahingustseen battaglia. Kindlasti oli ta esimene Rootsi riigi aladel loodud ooper ja muidugi ka  esimene, mis Eestimaa pinnal kirjutatud ja etendunud. 1680 esitati "Kindlameelne Argenia" peamiselt gümnaasiumi õpilaste poolt, nüüd on laval Eesti Muusika- ja Teatriakadeemia tudengid, ning kuigi tollast mängukohta pole teada, ei saa Linnateatri väärikad müürid sellest kuigi kaugel olla…